شەفەق نیوز/ وەزارت ناوخۆ، ئمڕوو دووشەممە، راگەیان دەسگیرکردن دووان لە دڕندەترین ئەندامەیل ریخریاگ داعش لە پارێزگای کەرکوک.
وەزارەتەگە لەبەیانامەیگ رەسیە ئاژانس شەفەق نیوز وت: کەرتەیل فیرقەی ئامێری لە پۆلیس فیدڕاڵی، لەبنەمای زانیاریەیلیگ هەواڵگری، دووان له دڕندەترین داواکریایەگان وەگورەی مادەی ٤ تیرۆر دەسگیر کرد، ک یەکیگیان وەنازناو ئەبو خەتاب، و ئەوەاکە وەناو (ا. ش. ع) ئەوەیش لەدویای رەوانگەکردن جموجوولیان لە قەزای عەباسی لە پارێزگای کەرکوک.
و ئاماژە کرد ک ئەبو خەتاب لە وەلایەت کەرکوک/ کەرت عەباسی، و وەلایەت دیجلە/ دیوان پۆلیس و وەلایەت دیالە/ کەرت بەعقوبە وە پۆست سەربازیگ لە فیرقەی قادسیە، لیوای عەبدولڵا بین عاس/ مەفاسڵ و لە فیرقەی نەهاوەند/ وەڕێۆبەرایەتی مەیدانی/ کەتیبەی بومب دانان لە ریخریاگ داعش کار کردگە.
وەزارەتەگە وتیش؛ زانیاریە هەواڵگریەگان ئاشکرای لایەنگری (ا. ش. ع) ئەرا کەرت کەرکوک/ مەفرەزە سەربازیەگە/ عەباسی و سغوور، و لە فیرقەی قادسیە( لیوای سەڵمان فاێیب، و لە فیرقەی عەین جالووت/ لیوای سێیەم، و لیوای عەبدولڵا بن رەواحە وهەمیش لە فیرقەی موتە/ سوپای عیسرە لە ریخریاگ داعش کار کردگە.
وەزارەتەگە دووپات کرد ک دریانە دەس لایەنە پەیوەندیدارەگان ئەرا تەواوکردن ریکارە یاساییەگان و لێکۆڵینەوەگان
